Statistisk Tiårsoversigt 2008

Tiårsoversigten er Danmarks Statistiks mest populære værk. Bogen er udformet specielt med henblik på undervisningsbrug og udkommer hvert år med en ny temaartikel.Tema: Fødsler og dødelighed i Danmark
Vi lever længere. Faktisk omkring fem år længere, end vi gjorde i 1970. Alligevel overhaler stadig flere europæiske lande vores gennemsnitlige levetid.

Temaartiklen i Statistisk Tiårsoversigt 2008 sætter udviklingen i danskernes fødsler og dødelighed i et internationalt perspektiv. 
Artiklen viser, at danske kvinder føder flere børn end tidligere - og flere børn end de fleste andre europæiske kvinder.

Efter en periode med et lavt fertilitetsniveau ligger Danmark med 1,85 levendefødte børn pr. kvinde relativt højt sammen med de øvrige nordiske lande og enkelte andre europæiske lande. I hele Østeuropa og en stor del af Sydeuropa føder kvinderne markant færre børn.

Temaartiklen viser også, at der i Danmark er en klar sammenhæng mellem uddannelsesniveau og dødelighed. Dødeligheden ligger for især mænd uden uddannelse langt højere end for mænd med en lang videregående uddannelse.

Læs mere om temaartiklens konklusioner i Nyt fra Danmarks Statistik.

Se også de foregående års temaartikler.

Ti års udvikling
Statistisk Tiårsoversigt 2008 viser det danske samfunds struktur og udvikling de seneste ti år blandt andet inden for kultur, uddannelse, befolkning og udenrigshandel.

Bogen indeholder - ligesom de foregående år - masser af tabeller og figurer. Derudover indeholder bogen detaljerede ordforklaringer, der kan bruges som et samfundsøkonomisk minileksikon.

Tiårsoversigten er velegnet til undervisningsbrug, bl.a. i gymnasiet og på de videregående uddannelser.

Snapshot af et samfund i udvikling
Ud over temaartiklen tegner bogens tabeller billeder af udviklingen i danskernes i det nye årtusind:

Vi har taget golfkøllerne til os. Fra 1997 til 2007 fordoblede de danske golfklubber deres medlemstal til 142.000. 
Vi vil have mager mælk. Danskerne drikker kun halvt så meget sødmælk, men 3,5 gange så meget skummetmælk som i 1997. 
Vi får tjekket helbredet oftere. Hver dansker kontaktede en almen læge 7,1 gange i 2006 mod 5,6 gange i 1996. 
Når fotofælden klapper, er der oftest billede af en mand. Det skete 58.567 i 2006 eller 38 pct. flere gange end ti år tidligere. Kvinder trådte kun for hårdt på speederen en tredjedel så mange gange, men alligevel mere end dobbelt så meget som i 1996. 
Landbrugene vokser, så hver femte bedrift i 2007 var større end 100 hektar, mens det kun var hver tiende i 1997. 
Økologien er nået ind i staldene. Fra 1997 til 2006 er antallet af økologiske kvæg steget med 160 pct. til 132.000 stk., svinene øget med 270 pct. til 82.000 dyr og antallet af fjerkræ steget med 150 pct. til 967.000 stk.

Rettelser til Statistisk Tiårsoversigt 2008

Side 158

Andre udgivelser i denne serie

Alle
2024
2023
2022
2021
2020
2019
2018
2017
2016
2015
2014
2013
2012
2011
2010
2009
2008
2007
2006
2005
2004
2003
2002
2001
2000
1999
1998
1997
1996
1995
1994
1993
1992
1991
1990
1989
1988
1987
1986
1985
1984
1983
1982
1981
1980
1979
1978
1977
1976
1975
1974
1973
1972
1971
1970
1968
1967
1966
1965
1964

Hent som pdf

Hele publikationen

Kolofon


                            Statistisk Tiårsoversigt

Borgere

ISBN: 978-87-501-1676-9


                            
                            Udgivet: 14. august 2008 kl. 09:30

Antal sider: 216


                            Kontaktinfo:

Sofia Meyling Honoré

                            Telefon: 29 79 08 37